Diari Oficial de la Generalitat Valenciana


Sumari del DOGV 9646, del 24-07-2023 (2023/7744)

RESOLUCIÓ de 19 de juny de 2023, de la Direcció General d'Indústria, Energia i Mines, per la qual es declara la pèrdua sobrevinguda de l'objecte de les sol·licituds de la mercantil Greenalia Solar Power Santa Anna II, SLU, d'autorització administrativa prèvia, autorització administrativa de construcció, autorització d'implantació en sòl no urbanitzable i declaració, en concret, d'utilitat pública, corresponent a la central fotovoltaica denominada «Santa Anna II», de 20,05 MW de potència instal·lada, inclosos diversos ramals d'MT de 30 kV fins a la «SET Santa Anna II» 30/132 kV i una línia aèria de 132 kV per a evacuar l'energia generada al parc fins a la subestació col·lectora «SET Promotores Torrellano» 132/220 kV, on comença la infraestructura d'evacuació compartida, i tramitada en l'expedient ATALFE/2020/61 «Santa Anna I», al terme municipal d'Elx (Alacant). Expedient ATALFE/2020/62.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9646

Data del DOGV
:   24-07-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/7744


Data del document
:   19-06-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 19 de juny de 2023, de la Direcció General d'Indústria, Energia i Mines, per la qual es declara la pèrdua sobrevinguda de l'objecte de les sol·licituds de la mercantil Greenalia Solar Power Santa Anna II, SLU, d'autorització administrativa prèvia, autorització administrativa de construcció, autorització d'implantació en sòl no urbanitzable i declaració, en concret, d'utilitat pública, corresponent a la central fotovoltaica denominada «Santa Anna II», de 20,05 MW de potència instal·lada, inclosos diversos ramals d'MT de 30 kV fins a la «SET Santa Anna II» 30/132 kV i una línia aèria de 132 kV per a evacuar l'energia generada al parc fins a la subestació col·lectora «SET Promotores Torrellano» 132/220 kV, on comença la infraestructura d'evacuació compartida, i tramitada en l'expedient ATALFE/2020/61 «Santa Anna I», al terme municipal d'Elx (Alacant). Expedient ATALFE/2020/62. [2023/7744]  
  
  
Antecedents  
Primer. Greenalia Solar Power Santa Anna II, SLU, a través de representant degudament acreditat, va presentar instància davant el registre telemàtic de la Generalitat Valenciana amb data 23.10.2020 (núm. de registre GVRTE/2020/1571820), en la qual sol·licita autorització administrativa prèvia, autorització administrativa de construcció, autorització d'implantació en sòl no urbanitzable i declaració, en concret, d'utilitat pública, pel procediment integrat d'autorització de centrals fotovoltaiques que s'emplaçaran sobre sòl no urbanitzable, establit en el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (d'ara en avant, també DL 14/2020), per a la instal·lació de central fotovoltaica, denominada «Santa Anna II», els grups generadors de la qual se situen en el terme municipal d'Alacant (Alacant), incloent-hi la seua infraestructura d'evacuació exclusiva fins a la infraestructura d'evacuació compartida amb altres centrals.  
  
A aquesta sol·licitud adjunta el projecte de la central fotovoltaica, incloent-hi infraestructura d'evacuació exclusiva; declaració, en concret, d'utilitat pública; documentació relativa a la capacitat per a exercir l'activitat de producció del sol·licitant; informe certificat urbanístic municipal relatiu a la compatibilitat del projecte amb el planejament i les ordenances municipals o la seua sol·licitud; garantia econòmica, documentació ambiental i documents relatius a la disponibilitat, o compromís de disponibilitat, d'almenys un 25 % dels terrenys sobre els quals es projecta la central, entre altres, així com les separates corresponents als ajuntaments d'Alacant i Elx, a Red Eléctrica de España, SAU (REE) i a I-DE Redes Eléctricas Inteligentes, SAU.  
  
Segon. Amb data 27 de novembre de 2020, la mercantil Greenalia Solar Power Santa Anna I, SLU, promotora de la planta Santa Anna I, presenta, davant el registre telemàtic de la Generalitat (GVRTE/2020/1817228), sol·licitud de tramitació en l'expedient ATALFE/2020/61 de l'autorització administrativa, avaluació d'impacte ambiental i declaració d'utilitat pública, en concret, de les infraestructures d'evacuació comunes a les plantes solars fotovoltaiques Santa Anna I, Santa Anna II i Santa Anna SOLAR 1 (expedient administratiu ATALFE/2020/121, i el promotor del qual és GLOBAL SOLAR ENERGY TREINTA Y CINCO, SL), això és, infraestructures d'evacuació comunes al nus de la xarxa de transport ST TORRELLANO 220 kV, que evacuen l'energia produïda en les esmentades plantes des de la subestació «Promotores Torrellano 132/220 kV» fins a la subestació «Torrellano 220 kV» de REE. La subestació «Promotores Torrellano 132/220 kV» i la línia aèria de 220 kV (LAAT) discorren pel terme municipal d'Elx (Alacant). A aquesta sol·licitud adjunta el projecte de la LAAT, acord d'ús compartit de la infraestructura d'evacuació comuna, signat pels promotors de les respectives plantes. És a dir, que els inversors de la central fotovoltaica es connecten amb diverses línies de mitjana tensió de 30 kV fins a la «SET Santa Anna I» 30/132 kV, de la qual parteix una línia aèria d'evacuació de 132 kV fins a la subestació col·lectora «SET Promotores Torrellano» 132/220kV, compartida amb les altres centrals fotovoltaiques. Finalment, una línia aèria de 220 kV compartida, partint de la «SET Promotores Torrellano» fins a un suport d'entroncament aerosubterrani, entroncarà amb línia subterrània connectant amb la subestació titularitat de REE, ST TORRELLANO 220 kV, on es troba el punt de connexió.  
Tercer. Amb data 23 de desembre de 2020, consta acord d'admissió a tràmit del Servei Territorial d'Indústria, Energia i Mines d'Alacant de la sol·licitud d'autorització administrativa prèvia i de construcció, únicament als efectes de l'estipulat en l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica de la instal·lació «Santa Anna II», de potència 49,99 MW, a situar en POLÍGON 35, PARCEL·LES 5, 44, 45, 46, 47, 48, 49, 50, 51, 58, 60, 63, 64, 66, 67, 74, 75, 76, 79, 100, 101, 102, 103, 104, 105, 153 I POLÍGON 36, PARCEL·LES 21, 22, 23, 24, 25, 26, 30, 31, 32, 33, 34, 35, 36, 37, 38, 39, 40, 41, 128, 129, del terme municipal d'Alacant (província d'Alacant).  
Durant la instrucció de l'expedient, el titular de la instal·lació ha realitzat diverses modificacions substancials en el projecte d'execució de la central fotovoltaica, canviant l'emplaçament projectat originalment en el municipi d'Alacant en dues ocasions, fins a situar finalment la instal·lació en el terme municipal d'Elx (província d'Alacant).  
  
Aquest últim emplaçament es determina amb la presentació, en data 14.12.2022, del projecte executiu del parc solar fotovoltaic «Santa Anna II», de la subestació elèctrica transformadora «Santa Anna II» i de la LAAT «SET Santa Anna II- SET Promotores Torrellano», amb ubicació prevista en les parcel·les 86567I30271715, 254, 255, 262, 263, 264, 267, 269, 272, 273, 274, 395, 396, 397, 730, 781, 9022 i 9041 del polígon 163, en el terme municipal d'Elx.  
Quart. S'ha realitzat el tràmit d'informació pública de l'expedient, amb la publicació en el Butlletí Oficial de la Província d'Alacant en data 28.12.2022 (núm. 246), en el Diari Oficial de la Generalitat Valenciana en data 10.01.2023 (núm. 9508), en el tauler d'anuncis de la seu electrònica de l'Ajuntament d'Elx, on es va sotmetre a exposició pública des del dia 30.12.2022 fins al 13.02.2023; i anunci en data 13.01.2023 en el diari Información, diari de màxima difusió a la província.  
  
S'han rebut al·legacions a la fase d'informació pública de la instal·lació per part de diferents persones físiques i jurídiques, algunes de les quals s'han tramitat durant la instrucció de l'expedient de conformitat amb el que es disposa en l'article 23.4 del DL 14/2020, i l'article 73 de la Llei 39/2015, d'1 d'octubre, del procediment administratiu comú de les administracions públiques. La resta de les al·legacions rebudes, arran dels últims fets esdevinguts i descrits en els antecedents següents, no s'han tramitat per motius de racionalització i agilitat dels procediments administratius.  
Cinqué. En data 22.12.2022, se sol·licita informe a la Direcció General de Política Territorial i Paisatge de la Conselleria de Política Territorial, Obres Públiques i Mobilitat, en matèria d'ordenació del territori i paisatge, en compliment de l'article 25 del DL 14/2020, així com perquè preste la seua conformitat o oposició a l'autorització sol·licitada i/o establisca el condicionat tècnic procedent de conformitat amb l'article 24 de l'esmentat DL 14/2020, en el termini de trenta dies, comptats a partir de l'endemà de la recepció d'aquest escrit de sol·licitud. A més, el projecte es troba sotmés a avaluació d'impacte ambiental ordinària, per la qual cosa es trasllada també sol·licitud d'emissió d'informe, en el termini de 30 dies, sobre els possibles efectes significatius del projecte, i per a formular les al·legacions que s'estimen pertinents, en virtut de la Llei 21/2013, de 9 de desembre, d'avaluació ambiental.  
  
També en la mateixa data es remet la separata corresponent a la Conselleria d'Agricultura, Desenvolupament Rural, Emergència Climàtica i Transició Ecològica, a la Conselleria d'Educació, Cultura i Esport, a l'Ajuntament d'Elx, a la Confederació Hidrogràfica del Xúquer, OA, a Enagás, SA, a la Subdelegació del Govern a Alacant, a Red Eléctrica de España, SAU, a I-DE Redes Eléctricas Inteligentes, SAU, a la Fundació Cultural Miguel Hernández, a la Federació d'Esports de Muntanya i Escalada de la Comunitat Valenciana, amb vista que, en virtut de l'article 24.1 del DL 14/2020, de 7 d'agost, en poder afectar béns o drets al seu càrrec, en un termini de trenta dies, presenten la seua conformitat o oposició a la instal·lació. Es trasllada també sol·licitud d'emissió d'informe, en el termini de 30 dies, sobre els possibles efectes significatius del projecte, i per a formular les al·legacions que estimen pertinents, en virtut de la Llei 21/2013, de 9 de desembre, d'avaluació ambiental, als organismes que els corresponia.  
Sisé. Així mateix, en data 22.12.2022 s'ha sol·licitat l'informe preceptiu i no vinculant establit en l'article 30.2 del DL 14/2020, de 7 d'agost, a l'Ajuntament d'Elx. En data 13.02.2023 es rep informe tècnic 2022/106959C de l'Ajuntament d'Elx sobre la instal·lació sol·licitada. La conclusió desfavorable del tècnic que subscriu el dit informe és que l'autorització de construcció i autorització d'implantació, relatiu a la instal·lació de CENTRAL FOTOVOLTAICA «Santa Anna II» en la parcel·la situada en polígon 163 parcel·les 254, 255, 262, 263, 264, 267, 269, 272, 273, 274, 395, 396, 397, 730, 781, 9022 i 9041, és incompatible amb la localització proposada, ja que segons indica el mateix informe:  
«En data 16 de setembre de 2015 amb núm. de registre 59.533 la Conselleria d'Habitatge, Obres Públiques i Vertebració del Territori comunica a l'Ajuntament d'Elx la resolució amb el següent contingut: «DECLARAR D'INTERÉS COMUNITARI la sol·licitud formulada per la mercantil GRUPO MUNDOSOL DE GESTIÓN, SL, per a una activitat de campament de turisme, en sòl no urbanitzable del terme municipal d'Elx, polígon 163, parcel·les 262, 396, 781, 1084, 1085»  
  
En data 19 de juny de 2020 la Junta de Govern Local de l'Ajuntament d'Elx adopta el següent acord: «PRIMER: CONCEDIR a GRUPO MUNDOSOL DE GESTIÓN, SL, la sol·licitud de llicència, de data 30 de novembre de 2017, per a obres consistents en «construcció de la FASE I d'un càmping ecològic esportiu» situat en partida de Santa Ana, polígon 1 núm. 84-C d'Elx, de conformitat amb l'informe emés pels serveis tècnics municipals i les condicions establides en aquest, havent d'acreditar el compliment d'aquestes.»  
  
Les parcel·les 262, 396, 781 del polígon 163 són coincidents amb la localització proposada per al parc solar fotovoltaic «Santa Anna II» i per això incompatible.»  
Seté. En data 13.01.2023 es rep informe de la Subdirecció General d'Infraestructura Verda, Paisatge i Gestió Territorial, dependent de la Direcció General de Política Territorial i Paisatge, amb referència EP-2022/530 MNM/ca, que indica el següent:  
«En relació a la seua sol·licitud d'informe, de data 22.12.2022, sobre la planta solar fotovoltaica ‘PSF Santa Anna II', en el municipi de l'Elx, s'ha observat en aquesta subdirecció general el següent:  
- Consta en els nostres arxius l'expedient de declaració d'interés comunitari DIC 46800989, per a l'ús de càmping ecològic, sobre les parcel·les 262, 396, 397, 781, 1083, 1084 i 1085 del polígon 163.  
- En el Servei d'Infraestructura Verda i Paisatge, en relació a aquesta DIC, consta l'expedient EP 2013/096, sobre el qual s'ha emés informe favorable en data 7 d'abril de 2015.  
- En el Servei de Gestió Territorial (anteriorment Servei d'Ordenació del Territori), en relació a aquesta DIC, consta l'expedient ANAR-2013-072, informat en data 23 de gener de 2014, compatible condicionat a les mesures proposades en l'estudi d'inundabilitat aportat en el seu moment.  
- L'interés comunitari va ser declarat per la Comissió Territorial d'Urbanisme d'Alacant en data 4 de gener de 2016.  
- En data 19 de juny de 2019 va ser emés un nou informe des del Servei d'Infraestructura Verda i Paisatge, a petició de l'Ajuntament d'Elx, en relació amb la sol·licitud de llicència d'obra per a l'execució d'aquest càmping.  
Per tot això, a la vista que les parcel·les sobre les quals es pretén situar la planta fotovoltaica coincideixen amb les parcel·les sobre les quals es va declarar l'interés comunitari per a un ús terciari (càmping), per al qual posteriorment es va iniciar un tràmit per a autorització de llicència d'obres a l'Ajuntament, se sol·licita aclariment sobre la procedència o no de l'emissió d'informe per a la planta fotovoltaica o, si és el cas, que es realitzen les corresponents gestions que permeten aclarir aquesta qüestió.»  
Desé. A la vista que l'atorgament de la declaració d'interés comunitari per a la implantació de l'ús de càmping és incompatible amb la implantació d'una instal·lació solar fotovoltaica, segons l'informe tècnic 2022/106959C de l'Ajuntament d'Elx; en data 3 de març de 2023, el Servei Territorial d'Indústria, Energia i Mines d'Alacant remet tràmit d'audiència a l'empresa promotora, de conformitat amb el que es disposa en l'article 82 de la Llei 39/2015, d'1 d'octubre, del procediment administratiu comú de les administracions públiques.  
Onzé. En resposta a l'indicat tràmit d'audiència atorgat, el promotor aporta, en data 17.03.2023, escrit d'al·legacions on consten, entre altres, les següents:  
«[…]  
IV. Així mateix, Greenalia està conforme que l'atorgament de la declaració d'interés comunitari per a la implantació de l'ús càmping ecològic és incompatible amb la implantació d'una instal·lació solar fotovoltaica en les mateixes parcel·les on es pretén situar aquest projecte, per la qual cosa, tal com està previst, el projecte no pot arribar a desenvolupar-se.  
…  
Per tot el que s'ha exposat,  
SOL·LICITE A AQUEST SERVEI TERRITORIAL D'INDÚSTRIA I ENERGIA D'ALACANT QUE tinga per presentat aquest escrit i, en virtut d'això, per efectuades al·legacions perquè, després dels tràmits oportuns, dicte resolució en sentit desfavorable de l'esmentat expedient a causa de la impossibilitat de desenvolupar el parc fotovoltaic en els terrenys proposats per l'existència d'una declaració d'interés comunitari per a un càmping ecològic de turisme».  
Dotzé. Per part de Red Eléctrica de España, SAU, gestor i titular de la xarxa de transport, es remet carta de caducitat automàtica dels permisos d'accés i connexió a la xarxa de transport, emesa el 15.03.2023, per incompliment de la fita administrativa «2a. Obtenció de la declaració d'impacte ambiental favorable», establit en l'article 1.2.b del Reial Decret llei 23/2020, de 23 de juny.  
Tretzé. A la vista de la nova documentació que consta en l'expedient, aquest servei territorial concedeix, en data 11.04.2023, nou tràmit d'audiència al promotor on se li dona trasllat de la carta de caducitat automàtica dels permisos d'accés i connexió. La notificació del tràmit d'audiència va ser realitzada el mateix 11.04.2023.  
  
Catorzé. En data 25.04.2023, en resposta al tràmit d'audiència descrit en l'ANTECEDENT anterior, el promotor presenta escrit dirigit a la Direcció General d'Indústria, Energia i Mines pel qual exposa que els retards i obstacles sorgits durant la tramitació de l'expedient ATALFE/2020/62, els quals afirma no ser imputables al promotor, han impedit diligenciar el procediment necessari per a l'obtenció de declaració d'impacte ambiental favorable a la data de la fita establida en l'article 1.1.b del Reial Decret llei 23/2020.  
L'incompliment d'aquesta fita, recorda el promotor en les seues al·legacions, suposa la caducitat automàtica dels permisos d'accés i connexió i l'execució de les garanties econòmiques presentades per a la tramitació de la sol·licitud d'accés i connexió a la xarxa de transport i distribució, en virtut del que s'estableix en l'article 1 del Reial Decret llei 23/2020.  
No obstant això, addueix que l'article 53.8 de la Llei 24/2013, de 26 de desembre, del sector elèctric, disposa la interpretació del silenci administratiu en sentit negatiu pel transcurs del termini màxim sense haver-se notificat resolució expressa d'autorització. En aquest sentit, sol·licita a la Direcció General d'Indústria, Energia i Mines que declare la confirmació del sentit desestimatori del silenci, dicte resolució expressa desestimatòria i acorde l'arxivament de l'expedient.  
  
Fonaments de dret  
Primer. La instrucció i resolució del present procediment administratiu correspon a la Generalitat Valenciana, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les contemplades en l'article 3.13 de la Llei 24/2013, de 26 de desembre, del sector elèctric, que són competència de l'Administració General de l'Estat.  
Segon. D'acord amb el que es disposa en l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 6 de l'ORDRE 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al centre directiu competent en energia de la conselleria que tinga atribuïda aquesta matèria, en els següents casos: les de producció, incloent-hi les seues infraestructures d'evacuació, la potència instal·lada de les quals a autoritzar siga superior a 10 MW elèctrics.  
  
Tercer. D'acord amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer.  
  
Quart. Conforme a l'article 53.1 de la Llei 24/2013, de 26 de desembre, del sector elèctric i l'article 7 del Decret 88/2005, de 29 d'abril, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció, havent d'efectuar-se la seua tramitació i resolució de manera conjunta, segons estableix l'article 21.1 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
  
Cinqué. Segons estableix l'article 7 del capítol I del títol III, Règim jurídic i procediment d'autorització de centrals fotovoltaiques i parcs eòlics del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, aquest títol és aplicable als projectes de centrals fotovoltaiques i parcs eòlics l'autorització dels quals corresponga als òrgans competents de la Generalitat i queden excloses de la seua aplicació les centrals fotovoltaiques i els parcs eòlics d'aprofitament suprautonòmic, bé perquè la seua potència instal·lada siga superior a 50 MW o perquè excedisquen del territori de la Comunitat Valenciana.  
  
Sisé. Segons estableixen els paràgrafs 3.b) i 3.g) de l'article 8 del DL 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, les centrals fotovoltaiques se situaran en emplaçaments compatibles amb el planejament territorial i urbanístic que reunisquen les condicions idònies des del punt de vista energètic, ambiental, territorial i paisatgístic, així com de protecció del patrimoni cultural, històric i arqueològic. Aquestes instal·lacions, incloses les seues infraestructures d'evacuació fins a la connexió a les xarxes de transport o distribució d'energia elèctrica, deuran:  
b) Garantir els valors ambientals, culturals i paisatgístics del territori.  
g) Minimitzar l'impacte generat per infraestructures d'evacuació fins a la connexió a les xarxes de transport o distribució d'energia elèctrica, prioritzant les centrals fotovoltaiques situades a major proximitat de les xarxes existents i que aprofiten els corredors o corredors ja creats, compartint quan siga possible tècnicament i econòmicament els suports i rases existents, o que els projectes coincidisquen o se solapen temporalment i territorialment.  
Seté. Segons l'article 25 del DL 14/2020, de 7 d'agost, del Consell, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en els quals l'autorització indicada no es requerisca d'acord amb la legislació d'ordenació del territori, urbanística i del paisatge.  
  
Huité. El projecte, de conformitat amb la Llei 21/2013, de 9 de desembre, i normativa concordant, està subjecte a avaluació d'impacte ambiental ordinària, per trobar-se en una de les categories indicades en el grup 2.1r de l'annex I del Decret 32/2006, de 10 de març, del Consell de la Generalitat, pel qual es modifica el Decret 162/1990, de 15 d'octubre, del Consell de la Generalitat, pel qual es va aprovar el Reglament per a l'execució de la Llei 2/1989, de 3 de març, de la Generalitat, d'impacte ambiental, conforme al que es preveu en la secció primera del capítol II de la Llei 21/2013, de 9 de desembre, d'avaluació ambiental.  
  
Segons l'article 41 de la Llei 21/2013, la declaració d'impacte ambiental tindrà la naturalesa d'informe preceptiu i determinant, que conclourà sobre els efectes significatius del projecte en el medi ambient.  
Nové. Segons l'article 1 del Reial Decret llei 23/2020, de 23 de juny, pel qual es proven mesures en matèria d'energia i en altres àmbits per a la reactivació econòmica, els titulars dels permisos d'accés per a instal·lacions de generació d'energia elèctrica hauran d'acreditar l'obtenció de la declaració d'impacte ambiental favorable en un termini no superior a 31 mesos computat des de la data de concessió del permís d'accés, o des del 25 de juny de 2020 si el permís d'accés es va obtindre amb posterioritat al 31 de desembre de 2017 i abans de l'entrada en vigor d'aquest reial decret llei, com és el cas. La no acreditació davant el gestor de la xarxa del compliment d'aquesta fita administrativa dins del termini i en la forma escaient suposarà la caducitat automàtica dels permisos d'accés i, si és el cas, d'accés i connexió concedits i l'execució immediata per l'òrgan competent per a l'emissió de les autoritzacions administratives de les garanties econòmiques presentades per a la tramitació de la sol·licitud d'accés a les xarxes de transport i distribució.  
  
Desé. D'acord amb l'article 21 de la Llei 39/2015, d'1 d'octubre, del procediment administratiu comú de les administracions públiques, l'Administració està obligada a dictar resolució expressa i a notificar-la en tots els procediments qualsevol quina siga la seua forma d'iniciació. Aquest mateix article disposa que en el cas de desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas, amb indicació dels fets produïts i les normes aplicables.  
Segons consta acreditat, s'ha emés carta de caducitat del permís d'accés i connexió per part del gestor de la xarxa de transport Red Eléctrica de España, SAU, en data 15.03.2023, per incompliment de la fita administrativa 2a segons el Reial Decret llei 23/2020, de 23 de juny, la qual cosa impedeix legalment l'autorització d'aquesta instal·lació. Aquesta circumstància determina, en conseqüència, la pèrdua sobrevinguda de l'objecte del procediment seguit per a l'autorització d'implantació, autorització administrativa prèvia i autorització administrativa de construcció, així com la declaració, en concret, de la utilitat pública de la central fotovoltaica, en virtut de l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus que indica:  
«Per a l'obtenció de l'autorització de la instal·lació serà un requisit previ indispensable l'obtenció dels permisos d'accés i connexió a les xarxes de transport o distribució corresponents per la totalitat de la potència de la instal·lació».  
Tretzé. Respecte a les al·legacions que s'esmenten en l'apartat seté de l'apartat Antecedents de la present resolució, es considera que aquestes perden la seua virtualitat mentre s'oposaven, per diferents motius, a la instal·lació de la planta fotovoltaica en la localització prevista, fet que finalment es resol amb la resolució, per la qual cosa no és necessari entrar en el fons de cadascuna d'aquestes, i en nom de l'aplicació, entre altres, dels principis generals de racionalització i agilitat dels procediments administratius establits en l'article 3 Llei 40/2015, d'1 d'octubre, de règim jurídic del sector públic.  
  
Vist l'exposat i els preceptes legals esmentats i altres disposicions d'aplicació, aquesta Direcció General d'Indústria, Energia i Mines, resol:  
  
Primer. Declarar la pèrdua sobrevinguda de l'objecte de les sol·licituds d'autorització administrativa prèvia, autorització administrativa de construcció, autorització d'implantació en sòl no urbanitzable i declaració, en concret, d'utilitat pública, per a la central fotovoltaica denominada «Santa Anna II», de 20,05 MW de potència instal·lada, promoguda per Greenalia Solar Power Santa Anna II, SLU, que inclou la part d'evacuació exclusiva d'aquesta, que inclou la «SET Santa Anna II» 30/132 kV i la línia de 132 kV (fins a la «SET Promotores Torrellano» 132/220 kV), com a conseqüència de la caducitat automàtica dels permisos d'accés i connexió a la xarxa de transport de la instal·lació, per incompliment de fita administrativa d'obtenció de la declaració d'impacte ambiental favorable establit en l'article 1 del Reial Decret llei 23/2020, de 23 de juny, i en virtut de l'article 36.2 del Reial decret 413/2014, de 6 de juny.  
Segon. De conformitat amb el que es disposa en l'article 31 del D-L 14/2020, ordenar:  
- la publicació de la present resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La publicació en el lloc d'internet de la Conselleria d'Economia Sostenible, Sectors Productius, Comerç i Treball, en l'apartat d'Energia (https://cindi.gva.es/es/web/energia/instal-lacions-autoritzades).  
  
- La notificació de la present resolució a la mercantil Greenalia Solar Power Santa Anna II, SLU, i a totes les administracions públiques o organismes i empreses de serveis públics o serveis d'interés general que han intervingut, o hagut d'intervindre, en el procediment d'autorització, les que han emés, o degueren emetre, condicionat tècnic al projecte d'execució, a les persones titulars de béns i drets afectats, així com als restants interessats en l'expedient.  
  
- La notificació a l'òrgan ambiental als efectes previstos en legislació d'avaluació ambiental, així com a l'òrgan competent en ordenació del territori i paisatge.  
Contra aquesta resolució, que no posa fi a la via administrativa, no es pot interposar recurs d'alçada davant la Secretaria Autonòmica d'Economia Sostenible, Sectors Productius, Comerç i Treball en el termini d'un mes, comptat a partir de l'endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, de règim jurídic de les administracions públiques i del procediment administratiu comú.  
  
València, 19 de juny de 2023.- La directora general d'Indústria, Energia i Mines: Silvia Cerdà Alfonso.